Luukse selfsorg-woonstelle 'uit 'n ander wêreld' | News24
Luukse selfsorg-woonstelle 'uit 'n ander wêreld'
Stasie 6 Depatch England kamerfotos:astrid photography
By Stasie 6 voel dit vir jou jy is in 'n ander wêreld.
Slegs 'n klipgooi van stasie af is hierdie nuutse, stylvolle selfsorg-akkommodasie op Despatch waar jy kan oorbly in die USA, Greece, France, Italy, England of RSA woonstelle.
Met Stasie 6 het Gerhard en Lolla Kemp die gastebedryf betree en die woord het vinnig versprei dat dié blyplekke 'n lekker tuiste is as jy Nelson Mandelabaai en omstreke moet besoek.
Selfs die bekende Jo Black sanger en lede van sy musiekgroep het hier in styl oorgebly!
Elkeen van dié ses eenhede se interieur is smaakvol aangepas om 'n landstema uit te beeld. Die oopplan ruimte in die woonstelle is optimaal benut. Elke eenheid is ingerig met 'n dubbelbed, ten volle toegeruste kombuis, sitarea met televisie en skakelpunte vir elektroniese toerusting en natuurlik 'n badkamer. Drie van die woonstelle het ook banke wat kan uitskop en as nog 'n dubbelbed kan dien.
Lolla het ook spesiale tafeltjies en stoeltjies sowel as 'n kot indien gaste met klein kinders in die woonstelle oorbly. So, of jy nou op 'n sake-besoek, vakansie, sportgeleentheid of vinnige kuier by familie of vriende is, Stasie 6 is die plek om in tuis te voel. Boonop is dit binne loopafstand van 'n gewilde kitskos- restaurant en supermark.
Die hoofhuis op die perseel is toegerus met 'n luukse binnebraai, kuier- en kombuisarea. Dié huis is beskikbaar vir groter groepe wat nie in die woonstelle geakkommodeer word nie.
Sekuriteit is 'n hoë prioriteit by Stasie 6. Die omheinde perseel is toegerus met sekuriteitskameras en motors kan veilig onder dak parkeer. Elkeen van die woonstelle beskik oor sy eie sekuriteitstoestel.